বিজেপি কর্মী মৌসম চ্যাটার্জির দেহ সংরক্ষণ চেয়ে হাইকোর্টের দ্বারস্থ পরিবার

কলকাতা: বেলঘরিয়ার (Belgharia) বিজেপি কর্মী (Bjp) মৌসম চ্যাটার্জির (Mausam Chatterjee) হেফাজতে অস্বাভাবিক মৃত্যুতে দেহ সংরক্ষণ চেয়ে হাইকোর্টের (High Court) দৃষ্টি আকর্ষণ।

পরিবারের অভিযোগ, জেল কর্তৃপক্ষের উদাসীনতায় মৃত্যু হয়েছে। হাইকোর্ট নির্দেশ দেয় চিকিৎসা ব্যবস্থার জন্য। বিচারপতি তীর্থঙ্কর ঘোষের এজলাসে দেহ সংরক্ষণ করার আর্জি জানিয়ে মামলা দায়ের করার আবেদন করা হয়।

এদিন আবেদনকারীর আইনজীবী ময়ুখ মুখার্জি জানান, বেলঘরিয়ার বিজেপি কর্মী মৌসম চ্যাটার্জিকে মিথ্যে মামলায় ফাঁসানো হয়েছিল।

আরও পড়ুন: ‘দলকে কেউ দুর্বল করতে চাইলে তার ছাড় নেই’ হুঙ্কার অভিষেকের

জেল হাসপাতালে তাঁকে ইচ্ছাকৃতভাবে চিকিৎসা করা হয়নি। তাঁর দেহ সংরক্ষিত করা হোক। এক্সিকিউটিভ ম্যাজিস্ট্রেট-এর উপস্থিতিতে পোস্টমর্টেম করা হোক। বিচারপতি বৃহস্পতিবার এই মামলার শুনানি হবে বলে জানান।

ঘটনায় নাম না করে মুখ্যমন্ত্রী মমতা বন্দ্যোপাধ্যায়ের বিরুদ্ধে ক্ষোভ উগরে দেন, বিজেপি নেত্রী অগ্নিমিত্রা পল। এদিন তিনি গোষ্ঠী দ্বন্দ্ব থেকে সিন্ডিকেট সব নিয়েই রাজ্য সরকারের বিরুদ্ধে সরব হন।

অগ্নিমিত্রা বলেন, পুলিশ প্রশাসনকে বসিয়ে রাখা, তাদের ভুল কাজে নিযুক্ত করা, ভুল কাজে তাদের নির্দেশ দেওয়া তো এটা তো আপনাদের মুখ্যমন্ত্রী করছেন। আজকে সমাজবিরোধীদের দিয়ে রাজ্যকে চালানো হচ্ছে। কিছু টাকার বিনিময়ে কাজ হচ্ছে। একদিকে লক্ষ্মীর ভাণ্ডার দিচ্ছেন আপনাদের মুখ্যমন্ত্রী অন্যদিকে ভুয়ো স্যালাইন, ভুয়ো অক্সিটসিন, বিষাক্ত ওষুধ দেওয়া হচ্ছে সরকারি হাসপাতালে। যেহেতু তাদের বেসরকারি হাসপাতালে যাওয়ার ক্ষমতা নেই। প্রসূতি মায়েদের মৃত্যুর দিকে ঠেলে দেওয়া হচ্ছে।

রাজ্যে সম্পূর্ণভাবে আইন শৃঙ্খলা ভেঙে পড়েছে। মুখ্যমন্ত্রীর হাতে আর কিছু নেই। ওনার হাত থেকে সব কিছু বেরিয়ে গেছে।